సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మొహాలి వన్డేలో ధావన్ దూకుడు..!
శ్రీలంకతో మొహాలి వేదికగా జరుగుతున్న రెండో వన్డేలో భారత్ ఓపెనర్ శిఖర్ ధావన్ దూకుడుగా ఆడుతున్నాడు. తొలి వన్డేలో
TNN | Updated:
Dec 13, 2017, 12:44PM IST
శ్రీలంకతో మొహాలి వేదికగా జరుగుతున్న రెండో వన్డేలో భారత్ ఓపెనర్ శిఖర్ ధావన్ దూకుడుగా ఆడుతున్నాడు. తొలి వన్డేలో డకౌటైన ఈ ఓపెనర్.. మ్యాచ్ ఆరంభం నుంచే లంక బౌలర్లపై ఎదురుదాడికి దిగాడు. ఇన్నింగ్స్ రెండో ఓవర్&zwnj; వేసిన లక్మల్ బౌలింగ్&zwnj;లో తొలి బంతినే బౌండరీకి తరలించి తన ఉద్దేశం చాటిన ధావన్.. పదో ఓవర్&zwnj; వేసిన తిసార పెరీరా బౌలింగ్&zwnj;లో వరుసగా రెండు ఫోర్లు, 14వ ఓవర్ వేసిన ప్రదీప్ బౌలింగ్&zwnj;లో మూడు ఫోర్లు బాదేశాడు.
రెండో ఓవర్ నుంచే గతి తప్పిన బంతుల్ని వరుసగా బౌండరీకి తరలిస్తూ వచ్చిన ధావన్ 47 బంతుల్లో 7x4 సాయంతో కెరీర్&zwnj;లో 23వ అర్ధ శతకాన్ని పూర్తి చేసుకున్నాడు. దీంతో టాస్ ఓడి తొలుత బ్యాటింగ్ చేస్తున్న భారత్ జట్టు 14.3 ఓవర్లు ముగిసే సమయానికి వికెట్ నష్టపోకుండా 74 పరుగులతో కొనసాగుతోంది. మరో ఎండ్&zwnj;లో కెప్టెన్ రోహిత్ శర్మ 23 పరుగులతో కొనసాగుతున్నాడు.